





MH , rm . y o y Ud 
UG GT FUEUC Jn JJ 


| | | | AN 
£F) MARWNAD, 


Î 

r 

|F gir €offanwriartb 
| 


: y 
i 
y» 


y BARCH. J. ROWLANDS, 


GWEINIDOG YR EFENGYL 


Yn NGHWMLLYNFELL a CH WMAMMAN, 





Yrhwn a ymadawodd A'r fuchedd hon, Mai 29ain, 1994, 
*N 45 MLWYDD: OED» 


m——— 


GAN JOHN. DAVIES, 
Ystradgurlais.. 





mu 


“ Gwyn eu byd y meirw y rhai sydd yn marw yn yr Ar- 
glwydd.”— Dar. 14.19. Md 

Oddiar serch personol, yn nghyd â'r siarad 
parchus sydd gan yr eglwysi a'r ardalwyr yn 
gyffredin, y cyfansoddais yr ychydig Bennill- 
ion canlynol. Gallaf ddywedyd yn debyg fel 

y dywedodd ein Harglwydd am y wraig hôno | 
yn yr efengyl, “Yr hyn a allodd hon hi a'i v 
gwnaeth.” Ernad wyf fi a lle genyf i ganmol Ŷ 


y gwaith, gallaf ddywedyd—yr hyn a ellais a | 
wnaethum | | 
Eich gostyngedig Was, 
2D. 

1 PAN bwy'n syllu ac yn edrych 

Oddiamgylch ar bob llaw, 

Gwelai'r duwiol deulu, ^n dawel, 
Yn ymadael yma a thraw; 

Angau, brenin dychryniadau, 
Yn eu cludo tua'r bedd, 

Mor ddiaffafr y gwrolion, 

' A'r gwywedig gwael eu gwedd, 

Î 2 Yn ol cyngor dwyfol drefn, 
Doeth Greawdwr dae'r a nef, 
Dirgel bethau 'n dod yn eglur, 
Fel maent yn ei arfaeth ef: 
Llywodraethu fel y myno, 
Mae yn mhlith holl ddynolryw, 
Dwyn i'r bedd a chodi i fynu, 
Clwyfo, lladd, a chadw'n fyw. 

9 Nid yw'n gofyn cyngor un gwr, 
Hi P'odd y gweithia is y nen, 

Ond yn ol ei lân ewyllys 
Dwg ei feddwl oll i ben ; 

Ac yn mhlith trigolion nefoedd, 
Llywodraethu y mae ef, 

O am dewi, a chael gwaeddi, 
Gwneler ei ewyllys ef. 

4 Fe ddanfonodd genad ffyddlon, 
I hôl ROWLANDS fua thre', 
Angau nerthol, 'r gelyn olaf, 
Dyna yw ei enw e', 

Gwnaeth ei orchwyl mewn munudyn, 
Rhoddodd iddo farwol glwy', 
'*Chawn mo'i weled mewn cymanfa, 
Na chwrdd cwarter, yma mwy. 


cu ym naa myno 


5 Anwyl RowLAND$, p'odd bu arnat, ê 

Wrth wynebu'r dyffryn du? 

Pa dywyllwch ac annhrefn, 
I'r trueiniaid yno sy? 

Pa fath feini sy'n yr afon, 
Pamorddwfn? Pamor gry'? 

Yn mha ddull mae'r Archoffeiriad, 
Yno'n dofì grym y lli'? 


6 Mi ddych'mygaf gwelai'r Iesu 
Yn yr afon yn dy gwrdd; 
Yn dywedyd, Da was ffyddlon, 
Gâd i'r aeth i fyned ffwrdd : 
Tyr'd i mewn i'r pur lawenydd, 
Mi bar'toais i ti le, 
Gyda'r dyrfa a ddaetb allan 
O'r cystuddiau tua thre”. 

7 Beth yw y'th olygiadau heddyw, 
Anwyl RowLANDS, dywed im'? 
Dywedaist yma yn odidog 
Am rinweddau pen y bryn: 
Ond, pe cawn dy glywed heddyw, 
Dywedit gyda newydd flas, 
Am rym cariad y Messiah, 
A rhinweddau dwyfol ras. 


8 P'odd mae arnat yn y gwynfyd? 

Nid fel yma gyda ni; 

A oes cofio'r temtasiwnau 
Gefaist ar y ddaear ddu? 

Yntau syllu ar newydd bethau, 
Trefn iechydwriaeth lawn, 

A bwrcasodd Iesu'r Meichiai, 
Ar Galfaria un prydnhawn. 


9 Nid wyf eto yn nes o wybod, 

Pwy sydd yna gyda thi, 

A oes rhai fu'n anwyl genyt 
Yma ar ein daear ni? 

B'le mae Evans draw o Raiadr, 
Hamnmerton o Newton fwyn ? 

Fu'n ddiweddar ar y ddaear, 
Y newyddion da yn ddwyn. 


10 A oes yna un gyfeillach ? 
A ddywedaist fel y bu 
Yn Nghwmllynfell, wythnos gyfan, 
Cyn it ado'n daear ni? 
Am y felus wledd a gawsom, 
Mewn Cymanfa ar ein taith, 

Cyn it orphen dy ddiwrnod, .. 
A myn'd adre' 'ddiwrth dy waith. 


11 Ond er meddu Cymanfaoedd, 

A rhinweddau crefydd Crist; 

Âr ol bod ar ben y mynydd 
Wylo yn y dyffryn trist, 

Cymysg ydyw, ar y goreu, 

ma ar ein daearni: 

Ond cyflawnder o lawenydd 

Yw hi yna gyda chwi, 


12 Fe fu'n enwog ar y ddaear, 
Can's tywysog oedd efe, 
Arweinydd tirion teulu Israel, 
O'r anialwch tua thre, 
Fe ddangosai'r llwybr union, 
Ac fe dystiolaethai ma's, 
Nad oes ffordd i gadw enaid, 
Ond trwy haeddiant Crist a'i ras. 


19 Fe fu yn y weinidogaeth 

Dros dri phump a thair yn llawn, 
O flynyddau yn cyhoeddi 

'R iechydwriaeth fawr ei dawn; 
Hyd nes daeth yr awr bennodwyd 

Yn y trag'wyddoldeb maith, 
Megys milwr wedi concro 

Fe aeth adre' i ben ei daith. 


14 Ffarwel, ffarwel, RowLANDs, bellach 
Ni ddychweli mwy yn ol, 

Ond 'mhen 'chydig bach o ddyddiau 
Ni ganlynwn ar dy ol, 

Pridd i'r pridd a gaiff ei roddi 
'R yspryd at yr hwn a'i rhodd, 

Hyd nes bloeddio yr Archangel, 
Yno cawn ein barn ar go'dd. 


15 Ac os byddwn fyr o bwysau 
Yn y glorian ddydd a ddaw, 
Ar ol gwrando y'Nghwmllynfell, 
A'r gym'dogaeth yma a thraw, 
Cawn ein gyrru mewn digofaint, 
Llid tragwyddol fydd ein lle, 
Âm in” wrthod iechydwriaeth, 
A dirmygw'i eiriau e. 


16 Mrs. ROwLANDs, yn eich galar, 
Trowch eich golwg tua'r nef, 
At yr hwn sy'n gwrando gweddi, 
Ac a glyw riddfanllyd lef, 
Na alerwch fel heb obaith, 
Cael ail gwrddyd yn y man, 
Gyda'r Iesu mewn gogoniant, 


Mi obeitha, fydd eich rhan, 


17 A Chwmamman a Chwmllynfell, 
Ei ddwy eglwys barchus iawn, 
Llefwch lawer tua'r nefoedd, 
Am i'r Arglwydd mawr ei ddawn, 
Anfon gweithiwr idd ei winllan 
Gadwo'r llafur yn ei le, 
Yspryd cariad a'ch rheolo 
Nes eich myned draw i dre, 

Î 18 Rhof ofyniad, wrth ddybenu, 

i A oes drygfyd yn nesâu 

| Gan fod Llywydd mawr y bydoedd 
'N cym'ryd atto'r duwiol rai? 

A yw'r Ior yn ddig wrth Gymru 
Am ein beiau aml rì? ì 

Llefwn am gael cuddio'n penau c 

O fewn clwyfau'r Iesu cu. 

E. Griffiths, Argraffydd, Heol Fawr, Abertawy. 


